| XLIX Les terres de Saint Pri de le dime de Fontainnes et de tout chou k'il li avoient . | Universis presentes litteras inspecturis , Iohannes , divina permissione abbas monasterii de Sancto Proiecto iuxta Sanctum Quintinum , totusque eiusdem loci conventus , salutem in domino . Noverint universi quod nos , pro utilitate evidenti nostri monasterii predicti , et habita super hoc diligenti deliberatione in capitulo nostro sollempni , interveniente tractatu , dedimus et damus ad perpetuum redditum sive censum religiosis mulieribus , abbatisse et conventui monasterii Beate Marie de Favarchiis , Cysterciensis ordinis , ea omnia que sequuntur et expressa sunt in litteras presentibus , videlicet quartam partem grossarum decimarum quam habebamus in territoriis et quibusdam terragiis de Fontanis in Colle proticiendas inter nos et dictam ecclesiam de Farvachiis ; decimas minutas de Fontanis predictis particiendas inter nos et presbiterum eiusdem loci ; partes tres de Diu d'Autel habebamus in terris sitis in territorio de Fontanis predictis , scilicet in campo Ad Moles secus viam de Sancto Quintino decem sextariatis terre ; in loco qui dicitur Ingonial in tribus modiatis terre ; in quinque sextariatis terre sitis in valle que dicitur Vallis Riquier ; item in tribus sextariatis et dimidia terre site in loco qui dicitur Alespine dame Alais ; item in tribus sextariatis terre sitis ad viam de Crois et in omnibus aliis terris sitis in dicto territorio si que sint particiendas inter nos et ecclesiam predictam . Item et duodecim capones quos nos habebamus , annui et perpetui reditus sive census , assignatos supra quandam domum sitam iuxta Fontanes que dicitur Croisetes . Item quatuor modiatas terre , vel circiter , nos habebamus sitas in territorio predicto in hiis locis , videlicet Au Markais de Vilers quinque sextariatas ; per subtus spinam de Walle d'Uskaine , tres sextariatas ; de subtus dictam spinam sex sextariatas et dimidiam ; Au Piergot dame Mehaut , duas sextariatas et dimidiam ; ab oppositis Boschi de Serainliu , duas sextariatas et dimidiam ; Es Ries de Serainliu , tres sextariatas ; de subtus Vallem Martini , tres sextariatas ; in sarto de Crois , tres sextariatas ; de subtus spinam Alaidis , duas sextariatas et dimidiam ; et omnem iustitiam altam et bassam et omne dominium quam et quod habebamus in dictis locis seu aliquid eorundem . Item et decem modios bladi et quatuor modios avene et viginti solidos Parisiensis , in quibus ipsa ecclesia de Favarchiis nobis singulis annis solvere tenebatur . Item et totum ius quod nos habebamus in omnibus rebus superius expressis et qualibet earundem , coniunctim aut divisim , quocumque modo sit . Et quicquid habebamus in villa et territorio de Fontanis in colle supra dictis , exceptis patronatu ecclesie dicte ville et sex caponibus et quatuordecim denariis , in quibus dominus ipsius ville nobis tenentur singulis annis , et hiis pro quibus tenetur nobis dictus dominus prodictis , scilicet sex caponibus et quatuordecim denariis et quinque solidis , in quibus rector dicte ecclesie nobis tenetur singulis annis pro obleis . Quos patronatum sex capones , quatuordecim denarios , et ea pro quibus tenetur nobis dictus dominus pro dictis sex caponibus et quatuordecim denariis , et quinque solidos predictos penes nos retinemus . De quibus omnibus et singulis rebus premissis et de omni iure dominio et proprietate iustitia alta et bassa predictis , ius dominium quam iustitiam altam et bassam habemus , ut dicimus , nos devestivimus nos et ipsas religiosas mulieres et earum monasterium predictum per earum procuratorem , misimus et mittimus in saismain et possessionem omnium premissorum , bene et sufficienter , tanquam de earum acquestu , ab eis et earum monasterio , ex nunc et in antea , absque aliqua reclamatione sive inquietatione in perpetuum possidendis pariter et tenendis . Que quidem religiose et earum in dicto monasterio successores , pro premissis omnibus et singulis , sunt a nobis datus et concessis , ut dictum est , tenentur nobis , et nostris in dicto monasterio nostro successoribus , reddere et solvere singulis annis , nomine redditus sive census , perpetui triginta et duas libras Parisiensis , medietatem videlicet infra octabus festi omnium sanctorum , et aliam medietatem infra octobas pasche sequentis . Et nos premissa omnia et singula dictis religiosis a nobis data et concessa , ut dictum est , promittimus nos , bene et legittime , sub iuramentis a nobis in pleno capitulo nostro super hoc diligenter interpositis tactisque , sacro sanctis evvangeliis tenturos , adimpleturos , et obervaturos predictis religiosis mulieribus et earum monasterio supra dicto , et latori presentium litterarum , in perpetuum adversus omnis mediante redditu supra dicto triginta et duarum librarum predictarum nobis et nostris successoribus ab eis et earum successoribus singulis annis persolvendis terminis supra dictis . Et promisimus , et adhuc promittimus , et in pacto habemus , eisdem religiosis mulieribus et earum monasterio , bene et legittime , quod contra premissa , vel aliquod premissorum , de cetero non veniemus nec venire procurabimus quoquomodo , nec in rebus predictis nec aliqua earum aliquid reclamabimus neque reclamari per nos aut per alium procurabimus , salvis triginta et duabus libris antedictis , nisi dicte religiose mulieres seu earum mandatum a solutione dicti redditus sive pene si qua vel que commissa fuerit seu commisse cessarent . Immo promisimus eis , et adhuc promittimus , et earum ecclesie et latori presentium , bonam et legittimam garandiam portare imperpetuum , super premissis omnibus et singulis , adversus quoscumque . Et ad premissa omnia et singula firmiter in omnibus pontis et articulis tenenda et observanda , obligamus nos et successores nostros , sub pena centum solidorum Parisiensis , et omnia bona nostra mobilia et immobilia , ubicumque aut in quocumque loco fuerint aut erunt inventa , pro nobis cogendis et faciendo cogi per quamcumque iustitiam voluerint dicte religiose , vel earum dictum monasterium , aut lator presentium litterarum per captionem etiam omnium bonorum nostrorum temperalium vendendorum et alienandorum , et pro reddenda et restaurenda dicta pena si commissa esset cum omnibus custibus et dampnis quos vel que dicte religiose , vel dictum earum monasterium , aut lator presentium litterarum , facerent aut incurrerent per defectum premissorum aut alicuius eorundem absque aliquo faciendo aut dicendo a nobis contra . Qua pena commissa soluta , vel non soluta , propter hoc remaneret quin omnia premissa et singula et quodlibet eorundem remanerent firma et stabilia in futurum prout superius sunt expressa , volentes et consentientes expresse quantum ad premissa , ne dicte religiose aut eorum mandatum , aliqua virtute nostrorum previlegiorum , tam impetratorum quam impetrandorum , de cetero valeant molestari quin ad observationem premissorum et eorundem singulorum compellamur , etiam si contineant seu continerent relaxationem iuramenti . Et renuntiavimus et adhuc renuntiamus expresse in presenti facto omnibus auxiliis iuris legis et facti beneficio restitutionis in integrum exceptioni doli mali exceptionis deceptionis ultra medium iusti pretii , omnibus aliis barris , rationibus , cavillationibus , et subsidiis , et omnibus aliis rebus , que in generali sive speciali nobis et successoribus nostris et monasterio nostro possent prodesse , et dictis religiosis mulieribus et earum successoribus et monasterio earum seu procuratori earundem vocere et proponi seu adduci contra tenorem presentium litterarum quominus robur et obtineant firmitatis . Supplicantes et rogantes reverendum patrem ac dominum G , Dei gratia Noviomensis episcopum , ut ipse reverendus pater ac dominus , in premissis omnibus et singulis , suum velit prebere consensum , et ea omnia ac eorum quolibet sua auctoritate tanquam noster dyocesanus episcopus confirmare . In quorum omnium et singulorum premissorum testimonio , presentibus litteris sigilla nostra duximus apponenda . Datum anno domini millesimo ducentesimo nonagesimo sexto , mense julii . Et nos G , dei gratia Noviomensis episcopus , perpendentes et videntes omnia et singula in presentibus litteris contenta esse facta ad utilitatem evidentem dicte ecclesie de Sancto Proiecto , nobis immediate subiecte , causa cognita decretoque sollempni a nobis interposito super premissis , premissa omnia et singula in presentibus litteris contenta , quibus presentes nostre littere sunt infixe , laudamus , approbamus , et confirmamus , et nostrum consensum expressum prebemus . In quorum omnium et singulorum testimonium sigillum nostrum presentibus litteris duximus apponendum . Datum anno domini millesimo ducentesimo nonagesimo sexto , mense julii .